**IRODALMI PÁLYÁZAT**

A Dugonics Társaság Ifjúsági Tagozata a Magyar Kultúra Napja tiszteletére vers-, ill. prózaíró pályázatot hirdet a szegedi középiskolások számára az alábbi kategóriákban:

1. kategória:Bármilyen témájú vers vagy novella
2. kategória: *A vers nem vész el, csak átalakul.* Egy szabadon választott Radnóti-vers átiratát várjuk!
3. kategória: *Valamikor réges-régen...* címmel írj egy mondát! Szeged és Szeged környéki történettel, épülettel, hagyománnyal kapcsolatos kitalált és valós elemeket is tartalmazó történet legyen!

A beküldött pályamunkák terjedelme maximum 10.000 karakter lehet!

 (Times New Roman betűtípus, 12-es betűméret, 1,5-ös sorköz)

A pályázat benyújtásának határideje**. 2024. február 10.**

A pályamunkát e-mail csatolmányban, Word formátumban kérjük. A Tárgy címszóban kérjük megjelölni: Dugonics irodalmi pályázat.

**dugonics.tarsasag.ifj.tagozat@gmail.com**

A pályázat jeligés. A jelige feloldását külön csatolmányban kérjük az alábbi adatokkal: a pályázó jeligéje, neve, iskolája, osztálya, felkészítő tanára, értesítési címe.

A beérkezett pályamunkákat szakértő zsűri bírálja el. A díjnyertes alkotások elhangzanak az Ifjúsági Tagozat március végi ünnepi programján. Az eredményhirdetés, díjátadás pontos idejéről március elején küldünk értesítést!

Minden pályázónak jó munkát kívánunk!

Szeged, 2023. november 27.

Dr. Révészné dr. Papp Klára, a Dugonics Társaság Ifjúsági Tagozatának elnöke

és a Tanári elnökség, Zsova Tamás az irodalmi pályázat szervezője